cyanic-selkie/wikianc huggingface dataset:
Joh. Søhr
Senere karriere og pensjonstid
I 1938 ga Søhr ut sine memoarer fra tiden sin som oppdagelsessjef under første verdenskrig. ''Spioner og bomber. Fra opdagelsespolitiets arbeide under verdenskrigen'' var en rikt illustrert og lettlest beskrivelse av det som hadde vært hans mest dramatiske tid som politimann, nemlig årene mellom 1913 og 1918 da han ledet kampen mot fremmede makters spionasje i Norge. Han beskrev de ulike spionsakene norsk politi hadde etterforsket. Formålet med boka var ikke bare å underholde ved fortelle om gamle dager. Søhr hadde også et alvorlig budskap til sin samtid. Det var også en advarsel til alle som ikke visste om, eller som hadde glemt skadene fremmede spioner hadde gjort i Norge under første verdenskrig. Så urolig som verdenssituasjonen var blitt i 1938, kunne Norge lett bli hjemsøkt på samme måte som da. Nordmenn måtte derfor være årvåkne, legge av seg av sev ubetenksomhet, naivitet og godfjottet tiltro overfor mistenkelige utlendinger. Det var det samme som han hadde argumentert for i alle år: Norge var stod overfor for en diffus, mens høyst skadelig fremmed trussel. For å bekjempe den var det nødvendig å ha et stort overvåkningspoliti med ressurser, omfattende fullmakter og allmennhetens tillit.
Adobe Flash
Adobe Flash er programvare som utvikles og distribueres av Adobe Systems. Adobe Flash Professional blir brukt for å lage innhold som kan spilles av på nettlesere som har Flash Player installert. Flash støtter vektor- og pikselgrafikk. Det har også et eget programmeringsspråk, ActionScript.
Flash Player er en virtuell maskin som brukes til å kjøre Flash-filer. En Flash-fil er et lite program, ofte en animasjon, et spill eller en avspiller som laster ned og samtidig viser en video- eller lydsnutt. Flash-filene har filendelesen .swf. De kan være objekter på en nettside, de kan spilles av en frittstående Flash-avspiller, eller være innebygget i en projektor, en selvkjørende Flash-film med .exe som endelse i Microsoft Windows. Flash Video-filer har filendelsen .flv og blir avspilt med en .swf-fil.
Bruksområder
Siden Flash ble lansert i 1996, har teknologien blitt populær for å legge til animasjon og interaktivitet til nettsider. YouTube og Google Video var to populære sider som brukte Flash for å integrere video til siden. På nettaviser er typisk mesteparten av Flash-innholdet reklame. Unntaksvis lages også hele sider i Flash, og nå i det siste også avanserte nettapplikasjoner.
Flash sin ufrie natur
Adobe Flash Player er en ufri programvare som det ikke finnes noe fullgodt alternativ for. I tilfeller der den ikke virker, er man i praksis utestengt fra de fleste nettsider som krever Flash. Man kan forsøke med Gnash, men Gnash er fortsatt på utviklingsstadiet og greier foreløpig ikke å vise stort mer enn enkle animasjoner; interaktivitet og film virker unntaksvis. Adobe støtter offisielt en mengde operativsystemer og innebygde systemer, men Flash Player er naturlig nok best tilpasset Windows og Mac OS X. Dette gjelder ytelse så vel som evne til å virke i flere situasjoner. For eksempel er Linux-støtten begrenset til 32-bits intel-arkitektur, selv om Linux kjører på flere prosessortyper. Dessuten virker ikke lyden i Flash Player 9 ved visse kombinasjoner av linuxdistribusjon og maskinvare. Spesielt prekær er mangelen på støtte for x86-64, siden dette er prosessortypen som brukes i nyere personlige datamaskiner. Faktisk har ikke Adobe klart å porte Flash Player til 64-bit under noe som helst operativsystem. Fordi Flash er en av de tingene som tvinger folk til å bruke ufri programvare, er Gnash på Free Software Foundation sin liste over prosjekter med høy prioritet.
Bruk som ikke gagner brukeren
Flash har blant annet blitt kritisert for manglende brukervennlighet, lav sikkerhet, at det brukes til å hindre tilgang til multimedia og at det er vanskelig å indeksere for søkemotorer. Den danske webgrensesnittseksperten Jakob Nielsen har argumentert for at Flash bryter det vanlige grensesnittet med brukeren og oppfordrer til misbruk.
HTML5 vs Flash
Siden HTML5 oppsto, har det vært diskusjoner om at HTML5 kommer til å ta over Flash-baserte webapplikasjoner, reklamer og lignende elementer som blir brukt i vanlige nettsider, i den nære fremtiden. For Flash-animasjoner og nettspill vil det ta tid før HTML5 tar over.
Vitenskapelige miljø
Det vitenskapelige miljø består av alle vitenskapsmenn, dets relasjoner og interaksjoner. Det er normalt oppdelt i undergrupper som hver for seg arbeider innen et spesielt fagfelt. Man forventer at objektivitet oppnås ved hjelp av den vitenskapelige metode. Fagfellevurdering (peer review) gjennom diskusjon og debatter innen vitenskapelige tidsskrift og konferanser bidrar til å skape denne objektiviteten ved å vedlikeholde kvaliteten på forskningsmetodikk og tolkning av resultater.
Historie
På 1700-tallet begynte de som studerte naturen å møtes sosialt. Disse samlingene var mer klubber enn faktiske vitenskapelige miljøer, men hadde felles interesser i spesielle fagfelt. Royal Society i London hadde sitt første møte allerede 28. november 1660, og fikk i 1663 kongelig tittel, "The Royal Society of London for Improving Natural Knowledge". I 1834 brukte William Whewell første gang ordet "forsker" (scientist) om de som studerte naturen i stedet for naturfilosof eller det tyske "naturforscher" (naturforsker). Ut over 1800-tallet ble fagfeltene mer avgrenset, de vitenskapelige metodene ble forbedret, forsker ble et yrke, og forskningsinstitusjoner vokste frem.
Medlemskap
Medlemmer i vitenskapelige miljøer er generelt basert på utdanning, yrke og tilnytning til en institusjon som driver forskning. Mer meritterte forskere bidrar ofte som mentorer for yngre forskere. Det å innfri kravene til forskning og publikasjon og få en doktorgrad er ofte en markør for at man er, eller har vært, del av et vitenskapelig miljø.
Vitenskapelige miljøer er ikke nødvendigvis enige internt, og har normalt ikke talspersoner som uttaler seg på vegne av hele miljøet.
Kontroverser
Noen fagfelt, bl.a. atomkraft, bioteknologi, klimaforskning eller kjønnsforskning er politisk kontroversielle. Forskere kan ikke si at de er uenige uten å legge frem hypoteser og data som støtter deres syn, mens i en politisk debatt kan man ha meninger om betydningen av forskningsresultateten basert på ideologi eller andre hensyn. I 1917 skapte Vilhelm Bjerknes er vitenskapelig miljø i Bergen med fokus på meteorologi, og målinger gjort i Europa. I 1928 brukte man modellene fra dette miljøet på tropiske stormer, men i 1948 viste det seg at temperatur var mer avgjørende enn antatt. Satellitter gav nye data, og på 80-tallet så det ut som temperatur var mindre viktig. Da orkanen Katrina gjorde stor skade rundt New Orleans ble sammenhengen mellom global oppvarming og orkaner politisk kontroversiell. Forskere som i 2005 rapporterte at global oppvarming ikke gav flere men sterkere orkaner ble utsatt for hets og forsøkt diskreditert, oftest av sosiale eller politiske årsaker. Dette førte til veldig mye mer forskning på feltet, og i 2010 var det vitenskapelige miljøet stort sett enige om at både styrke og antall stormer øker som følge av global oppvarming.
Norge
I Norge har universitetene, som både utdanner og finansierer forskning, vært viktige for de vitenskapelige miljøene. I 2022 var det 23 vitenskapelige miljøer som fikk støtte som sentre for fremragende forskning. I tillegg var det 21 vitenskapelige miljøer som fikk støtte mellom 2003 og 2017.
Vassetevatnet
Vassetevatnet er en innsjø i Kinn kommune i Vestland.
Lommetørkle
Et lommetørkle ( i flertall lommetørklær) er et lite tørkle av tøy eller papir som en bærer i lomma for å kunne snyte eller tørke seg uten å måtte bruke klærne eller liknende.
Sverddrager
Sverddrager er en art i gruppen levendefødende tannkarper. Den blir opp til 16 cm lang. Den foretrekker en temperatur på 24-28 grader, en pH på mellom 7 og 8.
Navn
Det er utbredt misoppfatning at navnet «sverddrager» har noe med fabeldyret drage å gjøre. Navnet kommer av at fisken har et «sverd» som den «drar» («drager») etter seg. Det heter dermed «en sverddrager», ikke «en sverddrage», og «flere sverddragere», ikke «flere sverddrager».
Prometeusspinner
Prometeusspinner (Callosamia promethea) er en sommerfugl som tilhører familien påfuglspinnere (Saturniidae). Denne store arten lever i det østlige Nord-Amerika.
Sverddrager
Akvaristikk
Sverddrager er en populær akvariefisk, men renrasede sverddragere er nesten umulig å få tak i. Det som finnes er fertile krysninger mellom sverddragere og platy.
Prometeusspinner
Utseende
En ganske stor (vingespenn 75 – 95 mm) spinner med store vinger. Det er stor forskjell i utseende på kjønnene, hunnen er rødbrun mens hannen er svart med lyse vingekanter. Larven er blekgrønn.
Sverddrager
Akvaristikk
Sverddrageren forekommer i en mengde fremavlede oppdrettsvarianter som skiller seg mye fra den naturlige varianten i farge og form på finnene. De fleste har kombinasjoner av gult, rødt og svart, men det finnes avlsvarianter i nesten alle farger. Viltformen er oftest grønnaktig, men tegninger og farger varierer ganske mye fra sted til sted.
Prometeusspinner
Levevis
Larvene går på en lang rekke forskjellige løvtrær og busker, blant annet tulipantre, sassafras og Lindera benzoin. Hannene flyr om ettermiddagen og tidlig på kvelden på leting etter hunnene, som sitter stille og sender ut feromoner. Hunnene flyr om natten for å legge egg, og de kan da komme til lys. Som andre påfuglspinnere tar de ikke næring til seg som voksne, men lever på fett de har lagret fra larvetiden. Prometeusspinneren flyr i mai – juli i den nordlige delen av utbredelsesområdet, i sør har den to generasjoner hvert år.
Sverddrager
Formering
Sverddrageren føder levende unger. Mer nøyaktig er den oviviparisk; eggene klekkes inne i hunnen rett før de kommer ut. Drektighetstiden er rundt fem uker, og kullene består vanligvis av 20-200 yngel. En av faktorene som forårsaker den store variasjonen i kullstørrelse er forekomst av predatorer. Der det er mange rovdyr blir kullene store, men yngelen fødes relativt små. Der det ikke finnes predatorer, blir kullene mindre, men yngelen er større og mer velutviklet. På denne måten overlever omtrent like mange yngel fra hvert kull til kjønnsmoden alder, uansett hvor store kullene er. Andre faktorer som vanntemperatur og hunnens alder kan også ha innvirkning på hvor store kullene blir.
Prometeusspinner
Utbredelse
Arten er utbredt i det østlige Nord-Amerika, fra Quebec i nord til Florida og Texas i sør.
Sverddrager
Kjønnsforskjeller
Det er ganske enkelt å se forskjell på kjønnene. Hos kjønnsmodne hanner er finnestrålene i gattfinnen omdannet til et spisst forplantningsorgan, et såkalt gonopodium. Hunnens gattfinne har normal form.
Hos de fleste hannene er også de nederste finnestrålene i halefinnen dratt ut til et avlangt «sverd», men på grunn av for ekstensiv innkrysning av platy, hvor hannene mangler sverd, hender det at denne attributten er uutviklet.
Oppdrett
I likhet med sin slektning platyen, er den lett å drette. Den passer i de fleste selskapsakvarier. Et passende akvarium bør inneholde en god del planter, gjerne noen flyteplanter. Sverddrageren trenger mye vegetabilsk føde for å trives, og eter gjerne en del alger. Man kan med fordel fôre med biter av squash, kokte erter, kokt brokkoli, forvellet spinat eller spesielt vegetabilsk fôr som selges i dyrebutikken.
Kuriosa
Den 17. april 1998 ble 229 sverddragere med på Spacelab i romfergen Columbia. Sammen med fire Opsanus tau tjente de som forskningsobjekter i oppdraget STS-90. Målet med undersøkelsen var å studere hvordan fiskenes hjerner og sentralnervesystemer ble påvirket av den lave tyngdekraften i bane rundt jorden.
Neptune Orbiter
Neptune Orbiter var et konsept foreslått av NASA som skulle utforske Neptun. Oppskytingen var planlagt til 2016, og romsonden ville ha brukt mellom åtte og tolv år å nå Neptun. Hovedformålet med sonden var å studere Neptuns atmosfære og vær, dens ringsystem og måner, spesielt Triton. Prosjektet ble kansellert i 2008, da det ble fjernet fra NASAs liste over mulige fremtidige ferder.
Castelfranco di Sopra
Castelfranco di Sopra''' er en kommune i Provinsen Arezzo i den italienske regionen Toscana.
Castelfranco di Sopra har en bykjerne fra middelalderen. Byen ble grunnlagt av Firenze i det 13. århundre.
Frazioni
Kommunen omfatter følgende frazioni:
Caspri, Certignano, Lama, Pietravigne, Pulicciano
.416 Hoffman
.416 Hoffman er en patron for rifle.
Patronen ble designet på 1970-tallet som en villkattpatron. Den ble senere tillagt i A-square sitt sortiment. Den er kort fortalt en .375 Holland & Holland Magnum-hylse som er utvidet i halsen til .416". Hylsekroppen er har fått veggene rettet ut slik at man får enda større volum i hylsen. En .416 Hoffman har ca. 5% større volum enn en .416 Remington Magnum.
Man kan lage hylser til dette kaliberet ved å skyteforme dem, man skyter da .416 Remington Magnumpatroner i en rifle kamret for .416 Hoffman, og hylsen vil da utvide seg til å passe i kammeret.
Shenyang JJ-6
Shenyang JJ-6 er et to-seters kinesisk treningsfly. JJ-6 er utviklet fra jagerflyet Shenyang J-6, som var en kinesiskprodusert variant av den sovjetiske MiG-19. Som med Chengdu JJ-5 ble det heller aldri produsert noen to-seters treningsvariant av MiG-19.
Prototypen fløy første gang 6. november 1970 og JJ-6 ble satt i produksjon i desember 1973. I alt 886 fly ble produsert frem til 1986
JJ-6 er eksporteret til Bangladesh, Nord-Korea og Pakistan under betegnelsen FT-6.
Langfjordvatnet
Langfjordvatnet (nordsamisk: Uhcavuonjávri; kvensk: Utsajärvi) er en innsjø i Sør-Varanger kommune i Finnmark. Innsjøen er syv kilometer lang, men bare 400–500 meter bred de fleste steder. Den har utløp gjennom Langfjordelva, som renner mot nord til Langfjorden. De viktigste tilløpselvene er Sagelva fra vest og Storelva fra sør.
Brian David Josephson
Brian David Josephson (født 4. januar 1940 i Cardiff, Wales) er en britisk fysiker.
Josephson ble tildelt den ene halvparten av Nobelprisen i fysikk 1973 for hans teoretiske forutsigelser av egenskapene til en superstrøm gjennom en tunnelbarriere, spesielt de fenomenene som allment benevnes Josephson-effektene. Den andre halvparten ble tildelt Leo Esaki og Ivar Giæver.
I 1982 ble Josephson også tildelt Faradaymedaljen.
Ivan Ajvazovskij
Liv og arbeid
Ajvazovskij kom til verden i byen Feodosia på Krym-halvøya, i en familie av armensk opphav. Familienavnet til foreldrene var Ajvazjan. Noen av maleriene hans er signert «Hovhannes Ajvazjan», med armenske bokstaver.
For å utvikle talentet sitt som maler fikk Ajvazovskij pengestøtte så han kunne ta utdanning på gymnas i Simferopol. En general i byen ble gjort oppmerksom på han, og skaffet han så læreplass hos en kunstmaler i Moskva. Fra august 1833 fikk han mulighet til å studere maleri ved St. Petersburgs kunstakademi.
Ajvazovskij slo sommeren 1836 følge med en admiral på tjenestereise til Finland, sommeren etter fulgte han samme admiralen til Krim. Her malte han en hel serie med portretter av kystbyene på Krim. Et stort reisestipend fra tsarhoffet gjorde det mulig for Ajvazovskij i 1839 å besøke byene Berlin, Dresden, Wien, Trieste, Venezia og Firenze før han slo seg til i Roma. Der skulle han studere de antikke mestrene. Derifra reiste han i 1840 til Paris, der han var oppfordret til å ta del i en utstilling på Salongen. Våren 1841 vendte han tilbake til Roma, besøkte London året derpå. Han oppholdt seg i den britiske hovedstaden noen uker. Tilbakereisen førte han over Lisboa og Madrid og atter til Roma.
I 1844 vendte Ajvazovzkij over Amsterdam tilbake til St. Petersburg. I Amsterdam holdt han sin første særutstilling. Vel hjemme i Russland ble han av tsaren utnevnt til marinestabens maler. Første oppgave var å utvikle uniformene i krigsmarinen. Han skulle gjennom årene komme til å male mange verk for marinen.
I 1846 reiste Ajvazovskij til Istanbul etter invitasjon fra sultan Abdülmecid. Det var det første av åtte lengre opphold i Istanbul, over de neste 45 årene. I Istanbul fikk han som en slags hoffmaler for tre ottomanske sultaner, Abdülmecid, Abdulaziz og Abdulhamid, en rekke oppdrag. 30 av maleriene hans er i dag utstilt i det ottomanske keiserpalasset. Mange andre bilder finnes på andre ulike museum i Tyrkia.
Ajvazovskij slo seg ned i fødebyen Feodosia i 1847, der han hadde fått bygd et stort atelier. Vinteren 1857/58 hadde han tilhold i Paris, stilte ut sine verk der. Han var utsending ved åpningen av Suez-kanalen i 1869, med oppdrag fra hoffet om å male et monumentalmaleri. En stor utstilling av hans arbeid ble holdt i St. Petersburg i 1873.
Suksess
Gjennom et langt kunstnerliv ble Ajvazovskij den mest produktive av samtidige, russiske kunstmalere. Han la igjen over 6000 verk ved sin død i 1900. Med midler tjent gjennom sin suksessfulle karriere som kunstner, åpnet han kunstskole og galleri i hjembyen Feodosija.
Det blir fortalt at Ajvazovskij var den mest forfalskede av alle russiske kunstmalere noensinne.
Waldemar Løvendal
Ulrik Frederik Valdemar Løvendal, også Woldemar Freiherr von Löwendal (født 25. september 1660, død 24. juni 1740 i Dresden) var dansk-tysk adelsmann, offiser og stattholder.
Biografi
Han var sønn av stattholder, greve og kongesønn Ulrik Frederik Gyldenløve og Sophie Jørgensdatter Urne, og var i ungdommen i hollandsk militærtjeneste sammen med tvillingbroren Carl. Fra 1683 kom han i dansk-norsk tjeneste, som oberstløytnant i Norge. Han var 1705-10 i tjeneste hos slektningen Friedrich August I av Sachsen, som kammerpresident og overbergverksdirektør. I perioden 1710-1712 var han igjen i Danmark-Norge, som øverstbefalende general og stattholder i Norge. Han mottok Elefantordenen i 1711, men avsluttet likevel sin tjeneste for kong Frederik IV i 1712 til fordel for stilling som overhoffmarskalk hos Friedrich August.
Ekteskap og barn
Under oppholdet i Holsten oppnådde han anerkjennelse som «ægte Adelkonebarn» og i 1687 giftet han seg med Dorothea Margrethe Brockdorff (1672–1706). Med henne fikk han barna:
I 1709 giftet Løvendal seg igjen med Benedicte Margrethe Caisdatter von Rantzau (1683–1776).
Anoushka Shankar
Anoushka Shankar (født 9. juni 1981) er en britisk komponist, låtskriver, skuespiller, skribent og sitarspiller. Hun er datter av Ravi Shankar og Sukanya Shankar, og halvsøsteren til Norah Jones. Hun spiller indisk sitar. Hennes sjangre er hindustanimusikk og crossover.
Shankar fikk opplæring i sitar av faren fra hun var åtte år og har opptrådt siden hun var i tenårene. Hun har i løpet av sitt liv bodd både i USA og Storbritannia, der hun bor nå.
Lyle Campbell
Lyle Richard Campbell (født 1942 i Oregon) er en amerikansk lingvist og ekspert på indianske språk i Amerika – særlig de mesoamerikanske – og historisk lingvistikk generelt. Han har også ekspertise i uralske språk. Campbell var i mange år professor i lingvistikk ved University of Utah i Salt Lake City og direktør for universitetets Center for American Indian Languages («Senter for amerikansk-indianske språk», CAIL). Før det var han professor ved flere forskjellige univeriteter bl.a. State University of New York og Louisiana State University. Han gikk av med pensjon i 2010.
Fylkesvei 2218
Fylkesvei 2218 går mellom Elvål i Rendalen og Lillebekkmo i Tynset kommune.
Frem til 2019 hadde veien betegnelsen fylkesvei 665 (Hedmark).
Tone Gunn Frustøl
Tone Gunn Frustøl (født 21. juni 1975 i Songdalen) er en norsk tidligere fotballspiller. Hun spilte for Asker, Sandviken, Donn og Amazon Grimstad. Frustøl spilte 32 kamper og skårte ett mål for Norge. Hun var med på lagene som ble verdensmestere i 1995 i Sverige, og som tok bronse under sommer-OL i 1996 i Atlanta.
Ormeslange
Ormeslangen Typhlops vermicularis er den eneste europeiske representanten for gruppen ormeslanger.
Den har i likhet med andre ormeslanger svært reduserte øyne, og tilbringer det meste av livet under jorda. Skjellene er små og glatte, og i motsetning til alle andre slanger i Europa har den ikke forstørrede bukskjell. En finner den ofte i maur- og termittuer, eller under steiner. Den trives godt i halvtørre og tørre områder med åpen vegetasjon.
Utbredelsen omfatter Albania, Bulgaria, Nord-Makedonia, Kroatia (bare Dugi otok), Hellas (inkludert Korfu, Lésvos, Khíos, Limnos, Samos, Thasos, Kos og Rhodos), Tyrkia, Kypros, Russland (bare sørlige Dagestan), Armenia, Aserbajdsjan, østlige Georgia, Turkmenistan, sørlige Usbekistan, Tadsjikistan, Iran, Afghanistan, Syria, Irak, Libanon, Israel og Egypt.
Høgvagltindane
Høgvagltindane er en samling fjelltopper midt i Jotunheimen. De mest markante er Vestre Høgvagltinden (1 967 moh.), Midtre Høgvagltinden (2 066 moh.) og Austre Høgvagltinden (1 916 moh.), samt en topp (1 925 moh.) mellom Austre og Midtre. Høgvagltindane ligger på grensen mellom Luster kommune i Vestland og Lom kommune i Innlandet. Austre Høgvagltinden ligger på grensen mellom de to fylkene.
Liste over Kristiansunds gater
Dette er en liste over veier og gater (men også plasser som har husnumre) i Kristiansund kommune per 3. november 2005 (før sammenslåingen med Frei kommune).
Armavir (provins)
Armavir (armensk: Արմավիրի մարզ) er en av Armenias ti provinser. Provinsens areal er 2 096 km². Ved folketellingen i 2011 hadde Armavir 265 770 innbyggere og administrasjonssenteret ligger i byen Armavir.
Provinsen ligger vest i Armenia og grenser til Tyrkia i sør og vest og til provinsene Aragatsotn i nord og Ararat i øst.
Risenga idrettspark
Risenga idrettspark er fellesbetegnelse på idrettsanleggene på Risenga i Asker.
På området sør for Asker sentrum, mellom Røykenveien og Bleikerveien, ligger også Risenga ungdomsskole og Bleiker videregående skole.
Baitullah Mehsud
Baitullah Mehsud (eller Masood; født ca. 1973, død 5. august 2009 i Waziristan i Pakistan) var en ledende Taliban-kommandant fra Mehsud-stammen i den pakistanske regionen Waziristan. Baitullah Mehsud var en av lederne i sin stamme etter sin avdøde bror Abdullah Mehsud. Mehsud opererte i Det islamske emirat i Waziristan, med en styrke på 20 000 soldater. I desember 2007 ble han valgt til leder av gren av Taliban, kalt Tehrik-e-Taliban Pakistan.
Al-Qaida tilknytning
Mehsud inngikk en våpenhvile med Pakistanske myndigheter 8. februar 2005
Mehsud ble tilbudt $20 million dollar for sitt samarbeide i våpenhvilen. Noen Taliban-ledere hevdet at de trengte penger, fordi de skyldte al-Qaida penger, og kunne ikke slutte med sin væpnede kamp med mindre gjelden ble betalt. Mehsud på sin side, fortalte pakistanske myndigheter at de skulle bruke hans andel av pengene til å betale kompensasjoner til familiene som hadde blitt rammet av kampene med myndighetene.
Anonyme Taliban-kilder har uttalt at Mehsud arbeider på befaling fra nestkommanderende i al-Qaida, Ayman al-Zawahiri. Mehsud selv har uttalt: «I have the utmost love and respect for Osama bin Laden and (Ayman) al-Zawahiri because of their enmity toward the Jews and the Christians; the Islamic zeal that runs in their veins is very rare; we will serve them, even if they ask us to sacrifice our heads for their sakes».
Involvering i terroraksjoner
18. desember 2005 gikk det ut meldinger om at Baitullah Mehsud, Abdullah Mehsud og Yaldeshev var ettersøkte av pakistanske myndigheter. Myndighetene sa da at de trodde de ettersøkte hadde lite med ammunisjon og ville bli fanget snart. Mehsud og hans styrker var også ansvarlig for å ha tatt til fange ca. 250 pakistanske soldater, og holde de som fanger for ukevis. Foreløpige etterforsking i forbindelse med bomber i Rawalpindi i september 2007, viste at Mehsud var en av de mistenkte bak angrepet.
Drapsforsøket på Benazir Bhutto i Karachi 18. oktober 2007
Den 18. oktober 2007 kom Benazir Bhutto uskadet fra et angrep i Karachi som tok livet av 136 mennesker og såret mange hundre flere. To kraftige eksplosjoner fant sted rett etter at hun hadde ankommet med fly til og forlatt Jinnah internasjonale lufthavn. Det ble fastslått at det dreide seg om selvmordsangrep, der en selvmordsbomber kastet først en liten håndgranat inn i den folkemengden rundt bussen Bhutto var i, før han tyve sekunder senere sprengte seg selv i luften like ved bussen. Mehsud kom i søkelyset for denne aksjonen etter at han hadde uttalt da nyheten om Bhutto sin retur til Pakistan kom: «Mine selvmordsaksjonister venter på Bhutto».
Mordet på Benazir Bhutto
Det pakistanske innenriksdepartementet uttalte dagen etter mordet på Benazir Bhutto at de hadde beviser for at at Mehsud stod bak ugjerningen. Avskrifter fra en telefonovervåking av en samtale mellom Mehsud og den religiøse lederen Maulavi Sahib indikerte at det kunne være to gjerningsmenn involvert i angrepet på Bhutto : Mehsud: Congratulations to you. Were they ours?
Maulavi Sahib: Yes, it was us.
Mehsud: Who was there?
Maulavi Sahib: Saeed was there, second there was Bilal from Badar and Ikramullah.
Mehsud: All three of them did it?
Maulavi Sahib: Ikramullah and Bilal did it.
Mehsud: Then congratulations.
Maulavi Sahib: Where are you? I want to meet.
Mehsud: I am in Makeen [town in the southern part Waziristan]. Come over. I am at Anwar Shah's house.
Later in the conversation, Mehsud said, "Fantastic job. Very brave boys, the ones who killed her." Hele utskriften av samtalen ble også utgitt.
Mehsud selv avviste at han hadde noe som helst med mordet å gjøre. Mehsud skal ha sendt to emissærer for å berolige Bhutto om at hun ikke var hans fiende etter det første attentatforsøket.
CIAs leder Michael Hayden fortalte i et intervju til Washington Post i januar 2008, at etterretningsorganisasjonen mente at Benazir Bhutto ble drept av personer fra gruppen rundt Baitullah Mehsud, men uten å dokumentere påstandene sine nærmere.
19. januar 2008 ble det kjent, gjennom lekkaser til media, at en 15-årig gutt skulle være arrestert i forbindelse med drapet på Bhutto. Gutten, Aitezaz Shah, skal angivelig ha tilstått at han var i Rawalpindi sammen med fem andre samme dag som attentatet fant sted. Gutten skal også ha sagt at denne gruppen hadde som oppdrag å drepe Bhutto. Gutten skal også ha tilstått at gruppen var sammensatt av Baitullah Mehsud.
Planlegging av terrorangrep i Europa
En planlagt større terroraksjon ble i januar 2008 stoppet i Barcelona av spansk politi. Etterhvert kom det frem at en informant hadde infiltrert gruppen, og sørget for informasjon til poliitiet om den planlagte aksjonen, som skulle ramme mål i Frankrike, Spania, Tyskland, Storbritannia og Portugal. Informanten kunne også fortelle at al-Qaida gjennom Mehsud skulle ta ansvaret for terrorhandlingene. En i terrorcellen fortalte informanten dette: «''Bare lederskapet i organisasjonen vet hvilke forespørsler emiren vil gjøre etter det første angrepet. Men om de ikke kommer, vil det bli et andre angrep i Spania, og deretter et tredje.''».
Mars 2008
Vestlige nyhetsmedier meldte 16. mars at militante grupper lojale til pro-Taliban lederen Baitullah Mehsud hadde tatt på seg ansvaret for terrorangrepet i Islamabad 15. mars 2008. Reuters siterte Maulana Omar, en talsmann for Mehsud, som også tok ansvaret for det doble terrorangrepet i Lahore 11. mars.
2009
I slutten av mars 2009 tok Mehsud på seg ansvaret for et terrorangrep på en politiskole i utkanten av Lahore den 30. mars, der minst 20 personer ble drept, og. Mehsud annonserte samtidig at det ville komme et snarlig terrorangrep mot USA som «ville forbløffe verden».
Den 4. april 2009 kom så meldingen om Mehsud tok på seg ansvaret for angrepet på et immigrasjonssenter i Binghamton i USA dagen i forveien der 13 personer ble drept av en vietnamesisk immigrant og Mehsud sa «Jeg aksepterer ansvaret. Det var mine menn. Jeg ga dem ordren, som en reaksjon på USAs rakettangrep». Pakistanske sikkerhetsanalytikere uttalte at de ikke hadde noen tro på denne påstanden og at den kom bare for å bygge opp imaget til terrorgruppen.
Den 23. juni 2009 ble en annen Taliban-leder, Qari Zainuddin, som var i opposisjon til Mehsud på grunn av hans mange selvmordsaksjoner der sivile ble drept, selv skutt og drept i et attentat. Tilhengerne av Zainuddin la skylden for drapet på Mehsud.
Mehsud selv ble like etterpå målet for et amerikansk angrep ved hjelp av førerløse fly. Rakettene slo derimot ned like etter at Mehsud hadde forlatt gravfølget, og han unnslapp uten skader, mens over 80 andre skal ha blitt drept, deriblant flere Taliban-ledere.
Den 7. august 2009 kunngjorde talsmenn for Taliban at Baitullah Mehsud var død, etter at amerikanske talsmenn allerede hadde formodet at han var omkommet under et amerikansk droneangrep i Waziristan i Pakistan 5. august 2009.
Stairway to Heaven
«Stairway to Heaven» er en rundt åtte minutter lang episk rockeballade av det britiske hardrock-bandet Led Zeppelin, utgitt på albumet Led Zeppelin IV i 1971. Den er skrevet av Jimmy Page og Robert Plant, og er blitt bandets «signaturlåt».
Åpningslinjen er «There's a lady who's sure all that glitters is gold/And she's buying a stairway to heaven».
Bakgrunn
Gruppen hadde ventet at sangen «Black Dog» ville bli albumets store hit, noe som også stemte til å begynne med, og derfor var det denne som bandet foretrakk å promotere. Ettersom «Stairway to Heaven» ikke ble utgitt på singel, og eneste måte å kjøpe den på var å kjøpe hele albumet, kan dette ha bidratt til at Led Zeppelin IV kom opp i så store salgstall, og fortsatt er historiens 9. mest solgte album med 37 millioner solgte album, deriblant 23 millioner i USA. Det ble sendt ut noen singelplater med sangen til radiostasjoner med en forkortet versjon, og de har i dag stor samlerinteresse og verdi blant Led Zeppelins fans.
Selv om Led Zeppelin ikke hadde antatt at «Stairway to Heaven» skulle bli en hit, hadde folk verden over lagt sin elsk på denne sangen. Tross for sangens lengde, har radiostasjoner foretrukket å spille hele denne lange sangen og den er fortsatt mye spilt i dag.
Struktur
Sangen er delt i tre deler: Det velkjente akustiske gitarriffet blir spilt i introen og i de første versene. Deretter begynner en mer elektrisk del ved 2:13, og denne varer frem til soloen. Denne delen av sangen bygger seg opp etter hvert. Del tre starter ved 5:55 med soloen. Sangen går over i heftig hardrock, og ved 6:45, etter soloen, kommer Plant inn med typiske heavy metal-vokaler på det siste verset. Etter siste verset, fortsetter musikken i denne stilen frem til 7:45. Dermed stopper musikken, og den siste tekstlinja synges på samme måten som de første versene.
Jimmy Page skrev «Stairway to Heaven» foran peisen i Bron-Yr-Aur gården (som han senere kjøpte). Han skal visstok ha påstått at hånden skrev av seg selv, som om noen andre brukte Page til å skrive sangen. Dette er imidlertid bestridt av Randy Craig Wolfe i gruppen Spirit som hevdet han skrev sangen, noe som han fikk gjennomslag for i et rettsmøte i 2014. Teksten er blant annet inspirert av J.R.R. Tolkien. Som et eksempel stammer tekstlinjen «rings of smoke through the trees» fra et av Tolkiens dikt.
Anerkjennelse
«Stairway to Heaven» er anerkjent av musikkritikere, musikkblader, radiostasjoner og musikkanaler verden over for å være blant verdens beste rockesanger
Andre artisters innspillinger
Dette er kun et utvalg:
Nord-Hålogaland Heimevernsdistrikt 16
Nord-Hålogaland Heimevernsdistrikt 16 er et distrikt i Heimevernet, som har territorielt militært ansvar over nordre del av Nordland fra Tysfjord, inkludert Lofoten og Vesterålen, og hele tidligere Troms fylke..
HV16 består av distriktsstab, innsatsstyrke og 20 heimevernsområder. Avdelingens hovedkvarter er på Elvegårdsmoen i Bjerkvik.
Distriktets innsatsstyrke har navnet Claymore, som kommer fra en operasjon i Svolvær under andre verdenskrig.
Ascension
Ascension er ei britisk øy i det sørlige Atlanterhavet, cirka 1300 kilometer nordvest for Sankt Helena. Den tilhører det britiske oversjøiske territoriet St. Helena, Ascension og Tristan da Cunha, fram til 2009 kjent som St. Helena og avhengige områder. Øya har en befolkning på 806 (2016).
Geografi
Ascension ligger like vest for Den midtatlantiske ryggen. Avstanden til St. Helena lenger sør er 1300 km, mens det er 1504 km til nærmeste punkt på kysten av Afrika og 2232 km til nærmeste punkt i Sør-Amerika. Øya har et areal på omkring 97 km².
Høyeste punkt er Green Mountain på 845 moh.
Historie
Øya ble oppdaget av portugiseren João da Nova i 1501. Afonso de Albuquerque fant øya på nytt på Kristi himmelfartsdag i 1503. Øya forble ubebodd til 1815, da Storbritannia stasjonerte marineinfanteri der som sikringstiltak i forbindelse med Napoléons forvisning til St. Helena. Etter å ha vært styrt av Royal Marines, ble øya underlagt kolonien St. Helena i 1922. I 2002 ble det innført lokalt folkevalgt selvstyre og i 2009 ble øya likestilt med de andre i det oversjøiske territoriet St. Helena, Ascension og Tristan da Cunha.
På Ascension ligger flybasen Wideawake Field bygget under andre verdenskrig. Royal Air Force benytter denne basen til forsyning av basen Mount Pleasant på Falklandsøyene. Dessuten opprettholder det amerikanske forsvaret en rakettsporingsstasjon her. Under Falklandskrigen var Ascension sentral som forsyningsbase.
Befolkning
Ved folketellingen i 2016 hadde øya 806 innbyggere, hvorav 556 var sankthelenere, mens 250 tilhørte andre nasjonaliteter.
Den største byen er Georgetown på vestkysten, med 560 innbyggere (2003).
Johanna Thorén
Johanna Thorén (født 20. januar 1889 i Fredrikstad, død 11. mars 1969 i Oslo) var en norsk begravelsesagent og politiker (H).
Hun var datter av malermester Johan Anton Iversen og hustru Mina Andresen i Fredrikstad. Etter middelskolen utdannet hun seg til telegrafist og arbeidet i Telegrafvesenet frem til hun giftet seg med begravelsesagent Birger Alexander Thorén i Oslo i 1912. Hun begynte samtidig å arbeide i Azora Thoréns begravelsesbyrå, som bar svigermorens navn. Da ektemannen døde av tuberkulose i 1923, ble Johanna Thorén eneeier av byrået, noe hun var frem til 1962.
Thorén var medlem av Oslo bystyre 1938–1940 og 1945–1947, i den siste perioden som medlem av formannskapet. Hun var Høyres 1. vararepresentant til Stortinget fra Oslo 1945–1953 og møtte i nærmere to år i alt. Thorén ledet Høyrekvinners Landsforbund 1945–1958 og ble hedret med æresmedlemskap i 1960.
Hun er gravlagt på Vår Frelsers gravlund i Oslo.
Kampanjen mot verneplikt
Kampanjen mot verneplikt (KMV) var en norsk organisasjon for motstandere av verneplikt. Den eksisterer pr. 2007 kun som et løst nettverk.
KMV ble startet som en organisasjon med flat struktur på 1980-tallet. Bakgrunnen var at den viktigste pasifistiske organisasjonen i Norge, Folkereisning mot krig (FMK), først og fremst fokuserte på militærnektere som tok siviltjeneste. Totalnektere ble på det tidspunkt satt til å avtjene verneplikt i fengsel, det vil si et fengselsopphold på opp til atten måneder uten dom, og man følte behov for en organisasjon som fokuserte på deres sak, og dermed også stod for en mer radikal linje i kampen mot verneplikt.
Organisasjonen var fra starten av preget av at flertallet av aktivistene bekjente seg til anarkopasifisme. Formen ble preget av dette; det var ikke noe styre, bare kontaktpersoner. Prinsipielle avgjørelser ble tatt på stormøter, allmøter der alle som ønsket kunne være med. Det ble ikke ført medlemsregister eller krevd kontingent.
KMV gav ut tidsskriftet Basta! fra 1990 til 1996, totalt seks numre.
På 1990-tallet endret FMK innstilling til totalnekting, og begynte å arbeide aktivt for å støtte totalnektere, som på dette tidspunkt hadde fått bedre vilkår i og med at man fikk en kortere fengselsdom i stedet for «avtjening av verneplikt i lukket anstalt». KMVs aktivister gikk derfor kollektivt inn i FMK; riktignok var de fleste allerede medlemmer der. Kontoret i Hjelmsgate 3 i Oslo ble nedlagt. Et nytt kontor ble åpnet i Bergen, men også dette ble senere nedlagt. Det finnes fortsatt kontaktpersoner for KMV flere steder i landet, som bistår totaltnektere med råd og moralsk støtte, og KMVs navn kan også brukes ved aksjoner, men det er ingen utadrettet aktivitet.
KMV var medlem av War Resisters' International så lenge kampanjen var aktiv.
Foucaults pendel
Foucaults pendel ble funnet opp av Jean Bernard Léon Foucault i 1851 for å anskueliggjøre jordens rotasjon om sin egen akse. Den er en lang pendel med en stor masse, som kan rotere fritt i opphengningspunktet. Observerer man pendelens bevegelse over flere timer, kan man fastslå at pendelens svingningsplan endrer retning. Dette vil bare kunne skje dersom jorden dreier om sin egen akse. Ved astronomiske betraktninger hadde det lenge (fra noen år etter Kopernikus' bok i 1543) vært klart at solen var bevegelsessentret for planetene (heliosentrisme) og at jorden dreier seg om sin egen akse. Denne dreiningen hadde likevel aldri før vært demonstrert eller bevist så udiskutabelt som ved den offentlige fremføringen i Panthéon i Paris i mars 1851, med en 67 m lang snor og 28 kg pendelmasse.
Dersom man plasserer Foucaults pendel på Nord- eller Sydpolen, kommer den til å rotere 360 grader på ett stjernedøgn. Årsaken er at jorden roterer, mens pendelen på grunn av sitt treghetsmoment svinger i samme retning. Relativt til jorden forandres dog svingningsplanet. På ekvator vil derimot pendelens svingninsplan ikke forandres, fordi det er loddrett i forhold til jordens rotasjonsakse. På alle andre plasser er tiden T for en hel omdreining avhengig av stedets geografiske bredde φ, slik at den øker fra polene og mot ekvatoren (T = 23,93 / sinφ). T= antall timer
Norges største foucaultpendel med en lengde på 25 meter befinner seg i Realfagbygget på NTNU (Norges teknisk-naturvitenskapelige universitet). Med byggets geografiske bredde på 63,42° tar det 26 timer og 46 minutter for en hel omdreining av pendelen [23,93 h / sin(63,42°) = 26,76 h]. Vitenfabrikken (vitensenteret i Sandnes, Rogaland) har en Foucaults pendel som kan ses i første etasje. Sandnes ligger på nesten 60 grader nordlig bredde, så her vil pendelen i løpet av ett døgn rotere 310 grader i forhold til jorda.
Castiglion Fibocchi
Castiglion Fibocchi er en kommune i Provinsen Arezzo i den italienske regionen Toscana.
Pogonocherus fasciculatus
Bargreinbukk (Pogonocherus fasciculatus) er en bille som tilhører familien trebukker (Cerambycidae). Denne arten er utbredt over det meste av Norge.
Castiglion Fibocchi
Nabokommunene er Arezzo, Capolona, Laterina, Loro Ciuffenna, Talla og Terranuova Bracciolini.
Pogonocherus fasciculatus
Utseende
En liten (5–8 mm), kraftig, brunspraglete trebukk. Den kjennes fra de andre Pogonocherus-artene som forekommer i Norge på at dekkvingene ikke har en tagg i spissen. Antennene er kraftige, med ganske lange børster, omtrent så lange som kroppen. Hodet er stort og bredt, tett kledt med håraktige skjell. Pronotum er litt bredere enn langt, hvelvet, med en smal, butt tagg midt på hver sidekant. Dekkvingene er brune, omtrent en tredjedel bakover i vingene er det et litt utydelig, gråaktig tverrbånd, bak dette flere runde, svarte flekker. Beina er korte og svært kraftige.
Levevis
Larvene lever under barken på nylig døde greiner av furu og gran, også på eksotiske, innplantede bartrær. Etter hvert borer larven seg også inn i veden. Larveutviklingen tar to år. Den voksne billen klekkes på ettersommeren eller høsten, men er ikke aktiv før etter at den har overvintret. Da er den i aktivitet fra mai til juli og kan slik leve opptil et år som voksen bille.
Utbredelse
Arten er utbredt i hele den palearktiske sone. I Norge finnes den over hele landet unntatt ved kysten i Nord-Norge.
Bibliofilklubben
Bibliofilklubben er en norsk klubb for boksamlere. Medlemstallet er begrenset til 33, og nye medlemmer opptas ved avstemning.
Klubben ble dannet som en selskapelig forening i 1922, med det formål å «danne et bindeledd mellom norske bokvenner» og «vareta medlemmenes interesser som boksamlere», for eksempel ved å knytte kontakter eller skaffe opplysninger. Den viktigste av klubbens opphavsmenn var direktør for Norges geologiske undersøkelse Hans Reusch, som ble den første formannen. Møtene ble avholdt fra fire til seks ganger om året på en førsteklasses restaurant. Under møtene ble det holdt foredrag, og sjeldne bøker ble tatt nærmere i øyesyn.
Bibliofilklubben har utgitt flere bøker, og utga dessuten skriftserien «Småskrifter for bokvenner», med 88 titler fra 1942 til 1962.
Ecuador under Sommer-OL 1984
Ecuador under Sommer-OL 1984. Elleve sportsutøvere fra Ecuador deltok i seks sporter, friidrett, hestesport, judo, skyting, bryting og vektløfting under Sommer-OL 1984 i Los Angeles. Det var sjette gangen Ecuador deltok i et sommer-OL. Ingen av utøverne vant medaljer.
Majdanek
Konzentrationslager Majdanek (tysk navn: Konzentrationslager Lublin) var en tysk konsentrasjons-og tilintetgjørelsesleir i utkanten av den polske byen Lublin. Leiren ble anlagt i oktober 1941 med sovjetiske krigsfanger som de første internerte der. Tvangsarbeidere ble holdt i leiren som også ble brukt som lager for klær og andre eiendeler tatt fra drepte i andre leirer. Massemord begynte i Majdanek høsten 1942 blant annet med bruk av gasskammer. Vilkårlige drap av enkeltfanger pågikk utenom massedrapene. Leiren ble tømt for fanger våren og sommeren 1944, og sovjetiske styrker inntok Majdanek 24. juli 1944. Omkring 100.000 personer døde i Majdanek fra november 1941 til januar 1944, de fleste dødsofrene var jøder. En stor del døde på grunn av hardt arbeid, mishandling, sykdom og sult. Det er usikkert hvor stor andel som ble drept i gasskammer.
Beskrivelse
I motsetning til mange nasjonalsosialistiske konsentrasjons- og tilintetgjørelsesleirer var ikke Majdanek gjemt unna i en fjern skog eller skjult av naturlige barrierer. Den var heller ikke omgitt av noen «sikkerhetssone». Leiren ble etablert i oktober 1941 under ledelse av Odilo Globocnik etter Heinrich Himmlers ordre, etter at Himmler besøkte Lublin juli 1941. Majdanek var en SS-kontrollert krigsfangeleir under kommando av Karl Otto Koch. Den ble forandret til konsentrasjonsleir i februar 1943.
Leiren har sitt navn fra Lublin-distriktet Majdan Tatarski («Den lille parken») og ble gitt dette navnet i 1941 av de fastboende som var klar over dens eksistens.
Age of Conan: Hyborian Adventures
Age of Conan: Hyborian Adventures er et videospill innen MMORPG-sjangeren utviklet av det norske selskapet Funcom og ble utgitt til PC 20. mai 2008 i Nord-Amerika og 23. mai 2008 for Europa. Spillet er basert på fantasy-serien Conan Barbaren av Robert E. Howard. Ifølge utvikleren er spillet er tro mot handlingene i bøkene. Det ble knyttet enorme forventninger til sluttresultatet, noe som gjorde Age of Conan til et av de mest etterlengtede titlene under utvikling. Spillet ble utsatt ved flere anledninger, senest i begynnelsen av august 2007, grunnet at Funcom ønsket å gjøre kampsystemet enklere å lære i starten av spillet. 11. mai 2011 kom tilleggspakken «Rise of the Godslayer» med nye deler av verdenen i det vestlige Kithai.
Majdanek
Beskrivelse
På det meste hadde leiren 50,000 innsatte. På nyåret 1942 ble det besluttet å utvide Majdanek til å kunne ta 250,000 innsatte. Mellom april 1942 og juli 1944 ble leiren brukt som utryddelsesleir ved hjelp av gasskamre og krematorier. Majdanek var en av to dødsleirer som brukte Zyklon B i gasskamrene. Imidlertid ble også karbonmonoksid brukt.
Age of Conan: Hyborian Adventures
Handling og utførelse
Age of Conan: Hyborian Adventures er et såkalt MMORPG spill, altså et spill som baserer seg på kontakt og samarbeid mellom spillere rundt om i verden. Handlingen er basert på Robert E. Howards fortellinger om barbaren Conan og verdenen han hersker over, Aqualonia. Sjangeren har fått enorm interesse de siste årene, mye takket være fantasy-rollespillet World of Warcraft. Det som skiller Age of Conan fra andre spill i sjangeren, er at spilleren ikke blir kastet ut i spilluniverset med en gang. De første 20 nivåene er hovedsakelig en enspillerdel. Funcom mener dette vil forhindre at spillerne blir forvirret av en verden som er ny og uvant. Etter at spilleren har valgt hvilken kultur figuren skal tilhøre, begynner spillet på øya Tortage, der handlingen begynner å ta form. Dette vil fungere som et slags treningsopplegg der spilleren blir introdusert for enkle teknikker, som bevegelse og menykonfigurering. Her kan spilleren skille mellom én- og flerspillermodus. Nedenfor er en liste over hvilke kulturer man kan velge mellom.
Majdanek
Beskrivelse
I henhold til data fra Majdanek statsmuseum var det 300,000 fanger som var innom leiren. Av disse var 40 prosent jøder og rundt 35 prosent polakker. Andre nasjonaliteter som var fanger var hviterussere, ukrainere, russere, tyskere, østerrikere, franskmenn, italienere og nederlendere.
Majdanek leverte slavearbeidere til ammunisjon- og våpenfabrikken Steyr-Daimler-Puch.
Age of Conan: Hyborian Adventures
Folkeslag
Ingen av disse kulturene har pågående konflikter som gjør dem til fiender. Som medlem av laug (en form for klan opprettet for samarbeid) tar en del i konflikter med andre laug.
Majdanek
Beskrivelse
Leiren ble stengt i juli 1944 men det var bare krematoriene som ble ødelagt før Den røde armé ankom. Dette førte til at Majdanek er den holocaust-relaterte leiren som er best bevart. Omtrent 1000 fanger ble sendt på dødsmarsj, men Sovjetarmeen fant tusenvis av fanger, hovedsakelig krigsfanger, i leiren da de kom. De fant også store mengder bevis for massemordet som hadde blitt utført der.
Age of Conan: Hyborian Adventures
Folkeslag
Det er fie hovedklasser: Prest, Magiker, Tyv og Soldat.
Majdanek
Beskrivelse
Sovjetarmeen forandret leiren i 1944 til en NKVD-leir der tusenvis av polske motstandkjempere fra Armia Krajowa og NSZ ble plassert.
Age of Conan: Hyborian Adventures
Folkeslag
Det er fire hovedklasser og 12 underklasser i Age of Conan: Hyborian Adventures:
Majdanek
Beskrivelse
Det finnes en permanent utstilling i United States Holocaust Memorial Museum med store mengder sko som har tilhørt ofre fra Majdanek.
Age of Conan: Hyborian Adventures
Yrker
Du kan lære deg alle disse 5 nivå 20-yrkene:
Majdanek
Beskrivelse
I oktober 2005 dro 4 overlevende fra Majdanek tilbake til leiren og hjalp arkeologer med å finne rundt 50 objekter som hadde blitt gjemt av innsatte. Objektene var blant annet gifteringer, klokker, øreringer og mynter.
Age of Conan: Hyborian Adventures
Yrker
Alle disse hjelper deg å få tak i materialer for nivå 40-yrkene.
Majdanek
Utforming
Himmler beordret i juli 1941 Odilo Globocnik til å anlegge en leir for sovjetiske krigsfanger, senere kjent som Majdanek. Leiren var svært stor sammenlignet med de eksisterende fangeleirene sommeren 1941. Leiren dekket til slutt et areal på 2700 dekar (2,7 km2) og begynte et par kilometer øst for Lublin sentrum. De første internerte var 5000 sovjetiske krigsfanger som ble henrettet i løpet av to måneder.
Age of Conan: Hyborian Adventures
Yrker
Du kan bare lære 2 av disse 5 nivå 40-yrkene